b"\n_START_ARTICLE_\nJohnny Depp\n_START_SECTION_\nOtro\xc5\xa1tvo\n_START_PARAGRAPH_\nJohn Christopher \xc2\xbbJohnny\xc2\xab\xc2\xa0Depp II se je rodil v Owensboru, Kentucky, Zdru\xc5\xbeene dr\xc5\xbeave Amerike kot sin Johna Christopherja Deppa st., civilnega in\xc5\xbeenirja, in njegove biv\xc5\xa1e \xc5\xbeene Betty Sue Wells, natakarice. Ima enega brata, Daniela, ki je danes po poklicu romanopisec ter dve sestri, Christie (danes je slednja zaposlena kot njegova osebna mened\xc5\xbeerka) in Debbie. Njegova star\xc5\xa1a sta se lo\xc4\x8dila, ko je bil v najstni\xc5\xa1kih letih, njegova mama pa se je kasneje ponovno poro\xc4\x8dila z Robertom Palmerjem (umrl je leta 2000), ki ga je Johnny Depp ozna\xc4\x8dil kot \xc2\xbbmojo inspiracijo\xc2\xab. Dru\xc5\xbeina Depp se je v Zdru\xc5\xbeenih dr\xc5\xbeavah Amerike pri\xc4\x8dela s priselitvijo Francoza po imenu Pierre Deppe ali Dieppe, ki se je naselil v Virginiji okoli leta 1700, takrat dela begunskih kolonij, ki so se nahajale zraven slapa reke James. Igralec domneva tudi, da so njegovi predniki ameri\xc5\xa1ki staroselci - v intervjuju leta 2011 je namre\xc4\x8d povedal: \xc2\xbbNajbr\xc5\xbe je [v meni] tudi malce staroselske krvi. Moja prababica je izgledala kot staroselka, odrasla je kot indijanka plemena Cherokee ali morda Creek. Ker prihajam iz Kentuckyja, bi bilo logi\xc4\x8dno, da sem potomec indijancev plemenov Cherokee ali Creek.\xc2\xab_NEWLINE_Dru\xc5\xbeina se je v njegovem otro\xc5\xa1tvu ve\xc4\x8dkrat preselila, s svojim bratom in sestrama pa je \xc5\xbeivel na skoraj dvajsetih razli\xc4\x8dnih lokacijah, dokler se niso leta 1970 kon\xc4\x8dno ustalili v Miramarju, Florida. Leta 1978 so se njegovi star\xc5\xa1i lo\xc4\x8dili. Johnny Depp je bil \xc5\xbee kot otrok zaradi stresa pri soo\xc4\x8danju s te\xc5\xbeavami njegove dru\xc5\xbeine nagnjen k samopo\xc5\xa1kodovanju. V intervjuju leta 1993 je svoje samopo\xc5\xa1kodovanje razlo\xc5\xbeil z besedami: \xc2\xbbMoje telo je na nek na\xc4\x8din dnevnik. To so v\xc4\x8dasih po\xc4\x8deli mornarji, vsak njihov tatu je nekaj pomenil, nek dolo\xc4\x8den \xc4\x8das v tvojem \xc5\xbeivljenju, ko se zaznamuje\xc5\xa1, naj bo to z no\xc5\xbeem ali s poklicnim tetovatorjem.\xc2\xab\n_START_SECTION_\nOsemdeseta\n_START_PARAGRAPH_\nKo mu je mama pri dvanajstih podarila kitaro, je Johnny Depp za\xc4\x8del igrati v razli\xc4\x8dnih gara\xc5\xbenih glasbenih skupinah. Svoj prvi band je ustanovil svojemu dekletu, Meredith, na \xc4\x8dast. Leto dni po lo\xc4\x8ditvi njegovih star\xc5\xa1ev je Johnny Depp prenehal hoditi v srednjo \xc5\xa1olo in si \xc5\xbeelel postati rock glasbenik. Kot je povedal v oddaji Inside the Actors Studio, je nameraval oditi nazaj v \xc5\xa1olo po dveh tednih, vendar mu je ravnatelj naro\xc4\x8dil, naj sledi svojim sanjam in postane glasbenik. Nekaj \xc4\x8dasa je igral za skupino The Kids, ki je u\xc5\xbeivala v skromnem lokalnem uspehu. Glasbena skupina The Kids se je skupaj odpravila v Los Angeles, Kalifornija, kjer so nameravali podpisati pogodbo s katero izmed glasbenih zalo\xc5\xbeb. Svoje ime so spremenili v Six Gun Method, vendar so se kasneje raz\xc5\xa1li. Johnny Depp se je pridru\xc5\xbeil glasbeni skupini Rock City Angels in zanje napisal pesem \xc2\xbbMary\xc2\xab, ki je bila vklju\xc4\x8dena na njihov debitantski album, Young Man's Blues, izdan preko zalo\xc5\xbebe Geffen Records._NEWLINE_24. decembra 1983 se je Johnny Depp poro\xc4\x8dil z Lori Anne Allison, maskerko in sestro basista ter pevca njegove glasbene skupine. V \xc4\x8dasu njunega zakona je njegova \xc5\xbeena delala kot maskerka, on pa je opravljal \xc5\xa1tevilna \xc4\x8duda\xc5\xa1ka dela, med drugim je delal kot telemarketer za nalivna peresa. Njegova \xc5\xbeena ga je predstavila igralcu Nicolasu Cageu, ki mu je svetoval, naj pri\xc4\x8dne z igralsko kariero. Lo\xc4\x8dila sta se leta 1985. Kasneje je Johnny Depp hodil in se zaro\xc4\x8dil s Sherilyn Fenn (spoznala sta se leta 1985 na snemanju kratkega filma Dummies).\n_START_SECTION_\nZa\xc4\x8detek in 21 Jump Street (1984\xe2\x80\x931992)\n_START_PARAGRAPH_\nJohnny Depp je pozornost prvi\xc4\x8d pritegnil leta 1984 s svojim debitantskim filmom, A Nightmare on Elm Street, kjer je igral fanta glavne junakinje in eno izmed \xc5\xbertev Freddyja Kruegerja. Leta 1985 je Johnny Depp skupaj s svojim dekletom, Sherilyn Fenn, od\xc5\xa1el na avdicijo za danes klasi\xc4\x8dni dramski film Trashin' (1986), kjer sta oba dobila vlogo. Re\xc5\xbeiser ga je izbral za glavnega igralca v filmu in to bi bila njegova prva ve\xc4\x8dja vloga, \xc4\x8de ne bi producenti takoj zavrnili njegove odlo\xc4\x8ditve. Nazadnje v filmu ni zaigral._NEWLINE_Johnny Depp je imel tudi glavno vlogo v Foxovi televizijski seriji 21 Jump Street, ki se je premierno predvajala leta 1987. Vlogo je sprejel \xc5\xa1ele, ko je izvedel, da pri projektu sodeluje tudi igralec Frederic Forrest, eden izmed igralcev, ki so nanj najbolj vplivali. Igralski zasedbi serije se je pridru\xc5\xbeil tudi njegov dolgoletni prijatelj, Sal Jenco, ki je v seriji igral hi\xc5\xa1nika po imenu Blowfish. Ob uspehu serije je Johnny Depp konec osemdesetih postal najstni\xc5\xa1ki idol. Sam je o svojem polo\xc5\xbeaju menil, da so ga \xc2\xbbprisilili v vlogo produkta.\xc2\xab Odlo\xc4\x8dil se je, da bo igral samo v filmih, ki bodo dobri zanj._NEWLINE_Johnny Depp je dobil sekundarno vlogo v vietnamsko govore\xc4\x8dem filmu Oliverja Stonea, Platoon (1986). Leta 1990 je poleg Winone Ryder, kasneje svojega dekleta, in Vincenta Pricea prevzel vlogo \xc4\x8duda\xc5\xa1kega glavnega lika v filmu Tima Burtona, Edward \xc5\xa0karjeroki, za katerega je bil nominiran za svoj prvi zlati globus. Kasneje je o tem filmu Johnny Depp dejal, da je odra\xc5\xbeal nesposobnost kominiciranja Tima Burtona v njegovih najstni\xc5\xa1kih letih. Z uspehom filma se je pri\xc4\x8delo njegovo dolgoletno sodelovanje s Timom Burtonom; skupaj sta v naslednjih letih posnela \xc5\xa1e \xc5\xa1est drugih filmov. V tistem obdobju se je pojavil tudi v filmih Zasebno letovi\xc5\xa1\xc4\x8de (1985), Cry-Baby in Mora v ulici Brestov 6: Freddy je mrtev (1991) ter v televizijskih serijah Lady Blue (1985), Slow Burn (1986) in Hotel (1987).\n_START_SECTION_\nUspe\xc5\xa1ni filmski projekti (1993\xe2\x80\x932001)\n_START_PARAGRAPH_\nLeta 1993 je Johnny Depp zaigral v treh razli\xc4\x8dnih filmih, med drugim tudi v filmu Benny & Joon, za katerega si je prislu\xc5\xbeil drugo nominacijo za zlati globus v kategoriji za \xc2\xbbnajbolj\xc5\xa1ega igralca - Filmski muzikal ali komedija\xc2\xab. Jeseni naslednjega leta je iz\xc5\xa1el z oskarjem nagrajeni film Ed Wood, biografski film o Edwardu D. Woodu, ml., v katerem je imel Johnny Depp poleg Martina Landauja in Sarah Jessice Parker glavno vlogo. To je bil njegov drugi film, pri katerem je sodeloval s Timom Burtonom; film naj bi po mnenju Johnnyja Deppa odra\xc5\xbeal razmerje med Timom Burtonom in igralcem Vincentom Priceom (oba sta z njim sodelovala pri filmu Edward \xc5\xa0karjeroki), ki naj bi bilo precej podobno razmerju Edwarda D. Wooda, ml. in B\xc3\xa9le Lugosija. Kasneje je dejal, da je bil \xc2\xbbpo desetih minutah poslu\xc5\xa1anja re\xc4\x8di o projektu \xc5\xbee predan slednjemu.\xc2\xab V tistem \xc4\x8dasu je bil igralec zelo potrt na snemanju filmov; s tem filmom pa je \xc2\xbbdobil prilo\xc5\xbenost za ogrevanje in zabavo\xc2\xab; dejal je, da je sodelovanje z Martinom Landaujem \xc2\xbbpovrnilo mojo ljubezen do igranja\xc2\xab. Za njegovo vlogo v tem filmu so mu filmski kritiki dodelili predvsem pozitivne ocene; Janet Maslin iz revije The New York Times, na primer, je napisala, da je \xc2\xbbdokazal\xc2\xab, da se lahko \xc2\xbbuvrsti med enkratne igralce\xc2\xab. K temu je dodala \xc5\xa1e: \xc2\xbbDepp zajame vse optimisti\xc4\x8dne stvari, zaradi katerih je Ed Wood \xc5\xa1e vztrajal, zahvaljujo\xc4\x8d ekstremno zabavni sposobnosti njegovega mnenja, da lahko na vsak oblak posije \xc5\xbearek sonca.\xc2\xab Za svoj nastop v tem filmu je bil Johnny Depp nominiran za tretji zlati globus. Naslednje leto je pozornost pritegnil s filmom Don Juan DeMarco (1995), kjer je poleg Faye Dunaway odigral glavno vlogo._NEWLINE_Leta 1997 je zaigral, re\xc5\xbeiral in napisal film The Brave, prvi film, ki ga je re\xc5\xbeiral ter prvi in zadnji film, za katerega je napisal tudi scenarij. Istega leta je poleg Ala Pachina zaigral eno izmed glavnih vlog v za oskarja nominirani kriminalni drami Mikea Newella, Donnie Brasco. Film je po\xc5\xbeel velik finan\xc4\x8dni uspeh in do danes po svetu zaslu\xc5\xbeil 83 milijonov $. Johnny Depp, obo\xc5\xbeevalec in dolgoletni prijatelj scenarista Hunterja S. Thompsona, je verzijo slednjega (preimenovano v Raoul Duke) zaigral v filmu Fear and Loathing in Las Vegas (1998), ki je temeljil na pisateljevem istoimenskem navidezno biografskem romanu. Kasneje se je Johnny Depp Hunterju S. Tomphsonu kot njegov mened\xc5\xbeer pridru\xc5\xbeil na potovanju na eni izmed njegovih zadnjih knji\xc5\xbenih turnej._NEWLINE_Leta 1999 je Johnny Depp zaigral Ichaboda Cranea v filmu Tima Burtona, Brezglavi jezdec poleg Christine Ricci. Film Brezglavi jezdec je odra\xc5\xbeal boj Tima Burtona s hollywoodskim studijskim sistemom. Pri svojem nastopu v tem filmu se je zgledoval po igralcih, kot so Angela Lansbury, Roddy McDowall in Basil Rathbone. Johnny Depp je kasneje povedal: \xc2\xbbVedno sem menil, da je bil Ichabod zelo ne\xc5\xbena, krhka oseba, ki je bil morda kar malce preve\xc4\x8d \xc5\xbeenstven, kot prestra\xc5\xa1ena majhna deklica.\xc2\xab_NEWLINE_V naslednjih letih je imel manj\xc5\xa1e vloge v televizijskih serijah The Vicar of Dibley (1999) in The Fast Show (2000) ter odigral manj opa\xc5\xbeene vloge v filmih The Astronaut's Wife (1999), Deveta vrata (1999), \xc4\x8cokolada (2000), Preden se zno\xc4\x8di (2000), Iz pekla (2001) in Solze \xc5\xbeivljenja (2001). Leta 2001 je poleg Jordija Molle in Pen\xc3\xa9lope Cruz zaigral Georgea Junga v zadnjem filmu Teda Demmeja, Snif. Film, ki je temeljil na knjigi Brucea Porterja iz leta 1993 z naslovom Blow: How a Small Town Boy Made $100 Million with the Medell\xc3\xadn Cocaine Cartel and Lost It All, je govoril o \xc5\xbeivljenju ameri\xc5\xa1kega tihotapca kokaina, Georgea Junga._NEWLINE_Filmski kritiki so njegove vloge v tistem \xc4\x8dasu opisali kot vloge \xc2\xbbikonskih samotarjev\xc2\xab. Johnny Depp je dejal, da je bil ta del njegove kariere \xc2\xbbpoln studijsko opredeljenih napak\xc2\xab\xc2\xa0in filmov, ki so bili \xc2\xbbfinan\xc4\x8dno prekleti,\xc2\xab vendar je menil, da studiji niso nikoli razumeli filmov in niso opravili dobrega dela pri tr\xc5\xbeenju slednjih. Johnny Depp je za igranje izbiral vloge, ki so se mu zdele zanimive in ne tistih, za katere so menili, da bodo po\xc5\xbeele velik finan\xc4\x8dni uspeh.\n_START_SECTION_\nFilmska serija Pirati s Karibov (2003 - danes)\n_START_PARAGRAPH_\nLeta 2003 je Disneyjev film Pirati s Karibov: Prekletstvo \xc4\x8drnega bisera po\xc5\xbeel velik uspeh, nastop Johnnyja Deppa v filmu, kjer je igral kapitana Jacka Sparrowa, pa so tudi zelo hvalili. \xc5\xa0efi studija so bili na za\xc4\x8detku nekoliko bolj ambivalentni, vendar je lik med filmsko javnostjo postal popularen. Po raziskavah podjetja Fandango je Johnny Depp pritegnil veliko ve\xc4\x8dino ob\xc4\x8dinstva. Re\xc5\xbeiser filma, Gore Verbinski, je dejal, da je njegov lik zelo odra\xc5\xbeal igral\xc4\x8devo osebnost, vendar je Johnny Depp sam povedal, da je lik oblikoval po kitaristu glasbene skupine Rolling Stones, Keithu Richardsu. Johnny Depp je bil naslednjega leta za svoj nastop v tem filmu nominiran za oskarja v kategoriji za \xc2\xbbnajbolj\xc5\xa1ega igralca\xc2\xab._NEWLINE_Leta 2005 je bil ponovno nominiran za oskarja v kategoriji za \xc2\xbbnajbolj\xc5\xa1ega igralca\xc2\xab, tokrat za svojo upodobitev J. M. Barrieja v filmu V iskanju de\xc5\xbeele Nije (2004). Nato je leta 2005 zaigral Willyja Wonko v filmu \xc4\x8carli in tovarna \xc4\x8dokolade, kjer je ponovno sodeloval s Timom Burtonom. Njegove lasje v filmu so takrat oblikovali po vzoru frizure Anne Wintour. Film je bil finan\xc4\x8dno izredno uspe\xc5\xa1en, pa tudi s strani filmskih kritikov je prejemal v glavnem pozitivne ocene. Za svoj nastop v tem filmu je bil nominiran za zlati globus v kategoriji za \xc2\xbbnajbolj\xc5\xa1ega igralca v filmskem muzikali ali komediji\xc2\xab. Gene Wilder, ki je vlogo Willyja Wonke zaigral v istoimenskem filmu iz leta 1971, je to verzijo filma na za\xc4\x8detku kritiziral. Film \xc4\x8carli in tovarna \xc4\x8dokolade je iz\xc5\xa1el junija, septembra pa mu je sledil \xc5\xa1e en film Tima Burtona, Mrtva nevesta, kjer je Johnny Depp posodil glas liku Victorja Van Dorta. Producent Scott Rudin je o njunem sodelovanju neko\xc4\x8d povedal: \xc2\xbbJohnny Depp pravzaprav upodobi Tima Burtona v vseh njegovih projektih\xc2\xab, saj naj bi Johnny Depp ve\xc4\x8dkrat zaigral vloge v njegovih filmih, ki so temeljile na njem samem, vendar se Burton sam kasneje ni strinjal s tem komentarjem. Johnny Depp sam se z izjavo strinja._NEWLINE_Leta 2006 je Johnny Depp sodeloval pri izdelavi filma Gonzo: Photographs by Hunter S. Thompson, posthumnem \xc5\xbeivljenjepisu njegovega velikega prijatelja in hkrati tudi vzornika, scenarista Hunterja S. Thompsona, ki so ga izdali preko spletne strani ammobooks.com. Johnny Depp je tudi pla\xc4\x8dal ve\xc4\x8dji del pogreba za Hunterja S. Thompsona, vklju\xc4\x8dno z ognjemetom in streljanjem njegovega pepela s topom v Aspenu, Colorado, kjer je Hunter S. Thompson \xc5\xbeivel. Istega leta je Johnny Depp poleg Keire Knightley in Orlanda Blooma ponovno upodobil lik kapitana Jacka Sparrowa v nadaljevanju filma Pirati s Karibov: Prekletstvo \xc4\x8drnega bisera, filmu Pirati s Karibov: Mrtve\xc4\x8deva skrinja, ki se je premierno predvajal 7. junija leta 2006, v prvih treh dnevih od izzida v Zdru\xc5\xbeenih dr\xc5\xbeavah Amerike pa je \xc5\xbee zaslu\xc5\xbeil 135,5 milijona $, s \xc4\x8dimer je podrl takratni rekord za najbolj\xc5\xa1o prodajo takoj po izzidu ob koncu tedna. Za svoj nastop v filmu je s strani kritikov ponovno po\xc5\xbeel velik uspeh in celo prejel nagrado Empire Award v kategoriji za najbolj\xc5\xa1ega igralca._NEWLINE_Naslednji film iz serije Pirati s Karibov, Na robu sveta, je iz\xc5\xa1el 24. maja leta 2007. Johnny Depp je dejal, da je Jack Sparrow \xc2\xbbvsekakor velik del mene samega\xc2\xab\xc2\xa0in da \xc5\xbeeli vlogo zaigrati tudi v prihajajo\xc4\x8dih delih filma. Glas slednjemu je posodil tudi v videoigri Pirati s Karibov: Legenda o Jacku Sparrowu. Talent za me\xc4\x8devanje Johnnyja Deppa, pokazan ob upodabljanju vloge Jacka Sparrowa, je bil dokumentiran v dokumentarnem filmu Reclaiming the Blade. V filmu je u\xc4\x8ditelj me\xc4\x8devanja Bob Anderson delil svoje izku\xc5\xa1nje sodelovanja z Johnnyjem Deppom pri koreografiji za film Pirati s Karibov: Prekletstvo \xc4\x8drnega bisera. Bob Anderson, ki je u\xc4\x8dil tudi Errola Flynna, \xc5\xa1e enega slavnega hollywoodskega pirata, je sposobnosti Johnnyja Deppa z me\xc4\x8dem opisal kot \xc2\xbbdobre, kot so le lahko.\xc2\xab_NEWLINE_Johnny Depp in Gore Verbinski sta producirala glasbeni album Rogues Gallery, Pirate Ballads, Sea Songs and Chanteys. Johnny Depp je leta 2007 zaigral glavno vlogo Sweeneyja Todda v filmu Tima Burtona, Sweeney Todd: Hudi\xc4\x8dev brivec. Za vlogo je prejel svojo drugo pomembnej\xc5\xa1o nagrado, zlati globus v kategoriji za \xc2\xbbnajbolj\xc5\xa1ega igralca - Filmski muzikal ali komedija\xc2\xab, bil pa je tudi tretji\xc4\x8d nominiran za oskarja v kategoriji za \xc2\xbbnajbolj\xc5\xa1ega igralca\xc2\xab._NEWLINE_V zahvalnem govoru ob sprejemu zlatega globusa se je Johnny Depp zahvalil zdru\xc5\xbeenju Hollywood Foreign Press Association in pohvalil Tima Burtona zaradi \xc2\xbbneomajnega zaupanja in podpore\xc2\xab. Najprej mu je Tim Burton leta 2000 dal posnetek istoimenskega muzikala iz leta 1979. \xc4\x8ceprav ni bil obo\xc5\xbeevalec muzikalov, je nazadnje vzljubil zgodbo o zdravljenju. Petra Lorrea iz filma Mad Love (1935) je ozna\xc4\x8dil za glavno inspiracijo za njegovo upodobitev te vloge, pesmi za njegov lik pa je vadil med snemanjem filma Pirati s Karibov: Na robu sveta. \xc4\x8ceprav je nastopal v mnogih glasbenih skupinah, Johnny Depp na za\xc4\x8detku ni bil prepri\xc4\x8dan, ali bo lahko ustvaril zvok za besedilo Stephena Sondheima. Posnel je demo posnetek in pri oblikovanju svojih vokalov sodeloval z Bruceom Witkinom, in ne s priznanim u\xc4\x8diteljem petja. V sekciji Ocena DVD-ja je novinar Chris Nashawaty iz revije Entertainment Weekly filmu dodelil oceno 5-, pri \xc4\x8demer je dodal: \xc2\xbbZaradi Deppovega visokega glasu se za\xc4\x8dne\xc5\xa1 spra\xc5\xa1evati, katere druge trike je \xc5\xa1e skrival \xe2\x80\xa6 Ob opazovanju Deppa kot brivca, ki vihti svoje britvice \xe2\x80\xa6 se te\xc5\xbeko ne spomni\xc5\xa1 na Edwarda \xc5\xa0karjerokega, besno oblikovanje \xc5\xbeive meje v \xc5\xbeivalskih laseh zadnjih osemnajstih letih \xe2\x80\xa6 in vse pretkane lepote, ki bi jih zamudili, \xc4\x8de se [Tim Burton in Johnny Depp] ne bi nikoli spoznala.\xc2\xab_NEWLINE_Johnny Depp je potem, ko je igralec umrl, poleg Judea Lawa in Colina Farrella zaigral biv\xc5\xa1i lik Heatha Ledgerja v filmu The Imaginarium of Doctor Parnassus (2009). Vsi trije igralci so svoj zaslu\xc5\xbeek iz filma darovali h\xc4\x8derki Heatha Ledgerja, Matildi. Poleti istega leta je imel poleg Christiana Balea in Marion Cotillard zaigral lik ban\xc4\x8dnega roparja Johna Dillingerja v filmu Dr\xc5\xbeavni sovra\xc5\xbeniki (2009), naslednjega leta pa je ob Angelini Jolie zaigral v filmu Turist (2010), za katerega je bil deseti\xc4\x8d nominiran za zlati globus. Upodobil je tudi Norega klobu\xc4\x8darja v filmu Alica v \xc4\x8dude\xc5\xbeni de\xc5\xbeeli (2010) poleg Helene Bonham Carter, Anne Hathaway in Alana Rickmana in glavni lik v animiranem filmu Rango (2011). V filmu Alica v \xc4\x8dude\xc5\xbeni de\xc5\xbeeli je ponovno sodeloval s Timom Burtonom, ki ga je v knjigi z intervjuji, Burton on Burton, opisal kot \xc2\xbbbrata, prijatelja \xe2\x80\xa6 in pogumno du\xc5\xa1o.\xc2\xab Leta 2011 je iz\xc5\xa1el \xc5\xa1e \xc4\x8detrti del iz serije filmov Pirati s Karibov, Z neznanimi tokovi, v katerem sta poleg njega zaigrala \xc5\xa1e Pen\xc3\xa9lope Cruz in Ian McShane.\n_START_SECTION_\nPrihajajo\xc4\x8de vloge\n_START_PARAGRAPH_\nJohnny Depp bo z re\xc5\xbeiserjem filma Pirati s Karibov: mrtveci ne pripovedujejo zgodbi, Robom Marshallom, sodeloval tudi na filmu The Thin Man. Pojavil se bo tudi v filmski verziji knjige Hunterja S. Thompsona, The Rum Diary, kjer bo upodobil Paula Kempa, glavni lik. Leta 2007 je sprejel ponudbo podjetja Warner Bros. za snemanje filma, ki je temeljil na gotski telenoveli Dark Shadows, ki se je na kanalu ABC predvajala med letoma 1966 in 1971. \xc5\xbde kot otrok je bil namre\xc4\x8d obo\xc5\xbeevalec te serije. Skupaj s Grahamom Kingom bo produciral film z Davidom Kennedyjem, ki je vodil podjetje Dan Curtis Productions, Inc. dokler ni umrl. Zaigral bo tudi Tonta v filmu Lone Ranger. Johnny Depp bo produciral tudi film Hugo Cabret, ki temelji na dokumentarnem filmu The Invention of Hugo Cabret o Keithu Richardsu ter se na kratko pojavil v filmu Jack & Jill. Za kratek \xc4\x8das bo zaigral tudi v filmski upodobitvi serije 21 Jump Street, v kateri je igral v poznih osemdesetih. Zaigral in produciral bo tudi upodobitev stripov Rex Mundi.\n_START_SECTION_\nGlasba\n_START_PARAGRAPH_\nKot kitarist je Johnny Depp posnel samostojni album, igral diapozitivno kitaro na pesmi \xc2\xbbFade In-Out\xc2\xab\xc2\xa0glasbene skupine Oasis iz njihovega albuma Be Here Now (1997) ter na pesmi \xc2\xbbFade Away (verzija Warchildov)\xc2\xab\xc2\xa0(B-stran singla\xc2\xa0\xc2\xbbDon't Go Away\xc2\xab). Zaigral je tudi akusti\xc4\x8dno kitaro na soundtrackih za svoja filma \xc4\x8cokolada in Bilo je neko\xc4\x8d v Mehiki. Je prijatelj Shanea MacGowana, \xc4\x8dlana glasbene skupine The Pogues, in sodeloval tudi pri njegovem prvem samostojnem glasbenem albumu. Bil je tudi \xc4\x8dlan glasbene skupine P, ki je vklju\xc4\x8devala tudi pevca glasbene skupine Butthole Surfers, Gibby Haynes in basista glasbene skupine Red Hot Chili Peppers, Flea. Pojavil se je v videospotu glasbene skupine Tom Petty & The Heartbreakers za pesem\xc2\xa0\xc2\xbbInto the Great Wide Open\xc2\xab.\n_START_SECTION_\nRestavracije in vinogradi\n_START_PARAGRAPH_\nJohnny Depp in Vanessa Paradis gojita grozdje in imata naprave za izdelave vina na njunem vinogradu v Plan-de-la-Touru, na severu francoskega mesta Saint-Tropez.  Poznan je po ljubezni do francoskih vin; med njegovimi najljub\xc5\xa1imi vini so vina znamk Bordeaux, Ch\xc3\xa2teau Calon-S\xc3\xa9gur, Ch\xc3\xa2teau Cheval Blanc, Ch\xc3\xa2teau P\xc3\xa9trus in Burgundy Domaine de la Roman\xc3\xa9e-Conti. V intervjuju z revijo Madame Figaro je dejal: \xc2\xbbS temi vini dose\xc5\xbee\xc5\xa1 nirvano.\xc2\xab Skupaj s Seanom Pennom, Johnom Malkovichem in Mickom Hucknallom ima v lasti pari\xc5\xa1ko restavracijo /bar Man Ray blizu Champs-\xc3\x89lys\xc3\xa9esa.\n_START_SECTION_\nTe\xc5\xbeave z legalnostjo\n_START_PARAGRAPH_\nLeta 1994 je policija aretirala in izvpra\xc5\xa1ala Johnnyja Deppa, saj naj bi hudo po\xc5\xa1kodoval svojo sobo v hotelu v New York Cityju._NEWLINE_Leta 1999 so ga ponovno aretirali, tokrat zaradi pretepa s paparazzom zunaj restavracije v Londonu, kjer je ve\xc4\x8derjal z Vanesso Paradis.\n_START_SECTION_\nTatuji\n_START_PARAGRAPH_\nJohnny Depp ima trinajst tatujev, veliko izmed njih pa je posve\xc4\x8denih dolo\xc4\x8deni osebi ali dogodku v njegovem \xc5\xbeivljenju. Nekateri izmed teh tatujev so tudi profil ameri\xc5\xa1kega staroselca in napis \xc2\xbbWino Forever\xc2\xab\xc2\xa0(na za\xc4\x8detku je pisalo \xc2\xbbWinona Forever\xc2\xab, vendar si je tatu po razhodu z Winono Ryder spremenil) na njegovem desnem bicepsu, napis \xc2\xbbLily-Rose\xc2\xab\xc2\xa0(ime njegove h\xc4\x8dere) ob srcu, napis \xc2\xbbBetty Sue\xc2\xab\xc2\xa0(ime njegove mame) na njegovem levem bicepsu ter vrabca, ki leti \xc4\x8dez neko vodo z besedo \xc2\xbbJack\xc2\xab\xc2\xa0(ime njegovega sina; vrabec, ki leti proti vodi in ne stran od nje, je po vsej verjetnosti neke vrste posvetilo njegovemu liku Jacku Sparrowu iz filmske serije Pirati s Karibov [\xc2\xbbvrabec\xc2\xab\xc2\xa0v angle\xc5\xa1\xc4\x8dini namre\xc4\x8d pomeni \xc2\xbbsparrow\xc2\xab]) na desni podlakti.\n_START_SECTION_\nNenapovedan pojav na snemanju\n_START_PARAGRAPH_\n8. oktobra 2010 se je Johnny Depp nenapovedano pojavil na londonski primarni \xc5\xa1oli, blizu lokacije snemanja filma Pirati s Karibov: Z neznanimi tokovi. \xc5\xa0olo je obiskal oble\xc4\x8den v Jacka Sparrowa, in sicer zato, ker je prejel pismo enega izmed u\xc4\x8dencev, v katerem ga je prosil, naj mu pomaga pri razrednem uporu.\n_START_SECTION_\nIzjave o ZDA\n_START_PARAGRAPH_\nLeta 2003 so se izjave Johnnyja Deppa o Zdru\xc5\xbeenih dr\xc5\xbeavah Amerike pojavile v nem\xc5\xa1ki reviji Stern. V komentarju naj bi dejal: \xc2\xbbAmerika je neumna, je nekaj takega, kot neumen ku\xc5\xbeek, ki ima velike zobe \xc2\xa0\xe2\x80\x94 nekaj, kar lahko grize in te po\xc5\xa1koduje, nekaj agresivnega.\xc2\xab \xc4\x8ceprav je kasneje dejal, da ga je novinar revije narobe razumel in da so povedano vzeli iz konteksta, je revija Stern vztrajala pri svojem, tako kot spletna stran CNN.com po opravljenem ekskluzivnem intervjuju z njim. Novinar kanala CNN je dodal, da bi Johnny Depp rad videl, da bi njegovi otroci \xc2\xbbAmeriko videli kot igra\xc4\x8do, polomljeno igra\xc4\x8do. Malo raziskujemo, malo preverimo, dobimo nek ob\xc4\x8dutek, nato pa izginemo.\xc2\xab\xc2\xa017. julija 2006 je verzija revije Newsweek ponovno objavila izjavo, v kateri je Johnny Depp ZDA ozna\xc4\x8dil za \xc2\xbbneumnega ku\xc5\xbeka\xc2\xab, dobesedno citirano iz pisma, poslanega reviji. Johnny Depp se tudi ni strinjal z mediji, ki so menili, da bi \xc2\xbbrad postal Evropejec\xc2\xab\xc2\xa0in dejal, da v Evropi \xc5\xbeivi le zato, ker mu je v\xc5\xa1e\xc4\x8d njegovo anonimno \xc5\xbeivljenje v Franciji in tamkaj\xc5\xa1nji preprostej\xc5\xa1i na\xc4\x8din \xc5\xbeivljenja.\n_START_SECTION_\nNagrade in nominacije\n_START_PARAGRAPH_\nJohnny Depp je za svoja dela prejel nagrade, kot so London Film Critics Circle Award (1996), Russian Guild of Film Critics Award (1998), Screen Actors Guild Award (2004) in zlati globus (2008) v kategoriji za \xc2\xbbnajbolj\xc5\xa1ega igralca\xc2\xab. Na podelitvi nagrad MTV Movie Awards leta 2008 je prejel nagrado v kategoriji za \xc2\xbbnajbolj\xc5\xa1ega zlobne\xc5\xbea\xc2\xab\xc2\xa0za svojo upodobitev Sweeneyja Todda ter v kategoriji za \xc2\xbbnajbolj\xc5\xa1i komi\xc4\x8dni nastop\xc2\xab\xc2\xa0za svojo upodobitev Jacka Sparrowa. Nominiran je bil tudi za tri oskarje, leta 2004 za svoj nastop v filmu Pirati s Karibov: Prekletstvo \xc4\x8drnega bisera (2003), leta 2005 za svoj nastop v filmu V iskanju de\xc5\xbeele Nije (2004), leta 2008 pa za svoj nastop v filmu Sweeney Todd: Hudi\xc4\x8dev brivec (2007). Svoj prvi zlati globus je prejel leta 2008 za nastop v filmu Sweeney Todd: Hudi\xc4\x8dev brivec."